CELEX: 32020D2127
Language: da
Date: 2020-12-16 00:00:00
Title: Kommissionens gennemførelsesafgørelse (EU) 2020/2127 af 16. december 2020 om ændring af Kommissionens gennemførelsesafgørelse (EU) 2019/541 om ækvivalensen af de retlige og tilsynsmæssige rammer, der finder anvendelse på godkendte børser og anerkendte markedsoperatører i Singapore i overensstemmelse med Europa-Parlamentets og Rådets forordning (EU) nr. 600/2014 (EØS-relevant tekst)

17.12.2020   
               
               
                  DA
               
               
                  Den Europæiske Unions Tidende
               
               
                  L 426/65
               
            
         KOMMISSIONENS GENNEMFØRELSESAFGØRELSE (EU) 2020/2127
         af 16. december 2020
         om ændring af Kommissionens gennemførelsesafgørelse (EU) 2019/541 om ækvivalensen af de retlige og tilsynsmæssige rammer, der finder anvendelse på godkendte børser og anerkendte markedsoperatører i Singapore i overensstemmelse med Europa-Parlamentets og Rådets forordning (EU) nr. 600/2014
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (1), særlig artikel 28, stk. 4, og
         ud fra følgende betragtninger:
         
                     (1)
                  
                  
                     I artikel 28, stk. 1, i forordning (EU) nr. 600/2014 identificeres de markedspladser, på hvilke finansielle modparter som defineret i artikel 2, nr. 8), i Europa-Parlamentets og Rådets forordning (EU) nr. 648/2012 (2) og ikkefinansielle modparter, som opfylder betingelserne i artikel 10, stk. 1, litra b), i forordning (EU) nr. 648/2012, kan indgå transaktioner i derivater tilhørende en klasse af derivater, som er erklæret omfattet af handelsforpligtelsen. De markedspladser, på hvilke sådanne transaktioner kan indgås, er begrænset til regulerede markeder, multilaterale handelsfaciliteter (MHF'er), organiserede handelsfaciliteter (OHF'er) og tredjelandes markedspladser, der af Kommissionen anerkendes som værende omfattet af ækvivalente retlige krav og effektivt tilsyn i det pågældende tredjeland. Det pågældende tredjeland skal ligeledes sørge for et effektivt ækvivalent system for anerkendelse af markedspladser, som er meddelt tilladelse i henhold til Europa-Parlamentets og Rådets direktiv 2014/65/EU (3).
                  
               
                     (2)
                  
                  
                     I overensstemmelse med artikel 28, stk. 4, i forordning (EU) nr. 600/2014 har Kommissionen fastslået i gennemførelsesafgørelse (EU) 2019/541 (4), at de retlige og tilsynsmæssige rammer, der finder anvendelse på godkendte børser og regulerede markedsoperatører, der er etableret i Singapore og godkendt af Monetary Authority of Singapore (MAS), sikrer, at disse opfylder retligt bindende krav, som er ækvivalente med de krav til markedspladser i Unionen, der er fastsat i direktiv 2014/65/EU, Europa-Parlamentets og Rådets forordning (EU) nr. 596/2014 (5) og forordning (EU) nr. 600/2014, og som er underlagt effektivt tilsyn og håndhævelse i Singapore.
                  
               
                     (3)
                  
                  
                     Listen over godkendte børser og anerkendte markedsoperatører i bilaget til gennemførelsesafgørelse (EU) 2019/541 kan ajourføres for, hvis det er relevant, at udvide anvendelsesområdet for den ækvivalensafgørelse, der er omhandlet i artikel 28, stk. 4, i forordning (EU) nr. 600/2014, til også at omfatte yderligere godkendte børser og anerkendte markedsoperatører i Singapore eller for at fjerne godkendte børser og anerkendte markedsoperatører fra listen. Kommissionens kan foretage en særlig gennemgang på et hvilket som helst tidspunkt, hvis en relevant udvikling nødvendiggør, at Kommissionen revurderer den beslutning, der er truffet ved nævnte afgørelse. På grundlag af de resultater, der måtte fremgå af en regelmæssig eller særlig gennemgang, kan Kommissionen på et hvilket som helst tidspunkt beslutte at ændre eller ophæve ovennævnte afgørelse, navnlig hvis udviklingen berører de betingelser, som danner grundlag for vedtagelsen af afgørelsen.
                  
               
                     (4)
                  
                  
                     Siden vedtagelsen af gennemførelsesafgørelse (EU) 2019/541 har yderligere en række anerkendte markedsoperatører, der er etableret i Singapore, opnået tilladelse fra MAS til at handle med derivater tilhørende en klasse af derivater, som er erklæret omfattet af handelsforpligtelsen. Ifølge de oplysninger, MAS har afgivet, opfylder disse yderligere anerkendte markedsoperatører de retligt bindende krav, som ved gennemførelsesafgørelse (EU) 2019/541 er erklæret ækvivalente med de krav til markedspladser i Unionen, der er fastsat i direktiv 2014/65/EU. Kommissionen finder det derfor hensigtsmæssigt at ajourføre listen over godkendte børser og anerkendte markedsoperatører i gennemførelsesafgørelse (EU) 2019/541, som bør ændres til at omfatte yderligere anerkendte markedsoperatører, der er etableret i Singapore og godkendt af MAS.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Det Europæiske Værdipapirudvalg —
                  
               VEDTAGET DENNE AFGØRELSE:
         
            Artikel 1
            Bilaget til gennemførelsesafgørelse (EU) 2019/541 erstattes af teksten i bilaget til nærværende afgørelse.
         
         
            Artikel 2
            Denne afgørelse træder i kraft på tredjedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 16. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 173 af 12.6.2014, s. 84.
         
            (2)  Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (EUT L 201 af 27.7.2012, s. 1).
         
            (3)  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).
         
            (4)  Kommissionens gennemførelsesafgørelse (EU) 2019/541 af 1. april 2019 om ækvivalensen af de retlige og tilsynsmæssige rammer, der finder anvendelse på godkendte børser og anerkendte markedsoperatører i Singapore i overensstemmelse med Europa-Parlamentets og Rådets forordning (EU) nr. 600/2014) (EUT L 93 af 2.4.2019, s. 18).
         
            (5)  Europa-Parlamentets og Rådets forordning (EU) nr. 596/2014 af 16. april 2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (EUT L 173 af 12.6.2014, s. 1).
      
      
         
            BILAG
            Godkendte børser, der er godkendt af Monetary Authority of Singapore, og som betragtes som ækvivalente med markedspladser, jf. direktiv 2014/65/EU
            
                        1)
                     
                     
                        Asia Pacific Exchange Pte Ltd
                     
                  
                        2)
                     
                     
                        ICE Futures Singapore Pte Ltd
                     
                  
                        3)
                     
                     
                        Singapore Exchange Derivatives Trading Limited
                     
                  
               Anerkendte markedsoperatører, der er godkendt af Monetary Authority of Singapore, og som betragtes som ækvivalente med markedspladser, jf. direktiv 2014/65/EU
            
            
                        1)
                     
                     
                        Cleartrade Exchange Pte Ltd
                     
                  
                        2)
                     
                     
                        Tradition Singapore (Pte) Ltd
                     
                  
                        3)
                     
                     
                        BGC Partners (Singapore) Ltd
                     
                  
                        4)
                     
                     
                        GFI Group Pte Ltd
                     
                  
                        5)
                     
                     
                        ICAP AP (Singapore) Pte Ltd
                     
                  
                        6)
                     
                     
                        Tullet Prebon (Singapore) Ltd
                     
                  
                        7)
                     
                     
                        Nittan Capital Singapore Pte Ltd
                     
                  
                        8)
                     
                     
                        Bloomberg Tradebook Singapore Pte. Ltd.